На основу члана 27. став 10. и члана 28. став 2. Закона о јавној својини („Службени гласник РС“, брoj 72/11, 88/13 и 105/14), члана 32. Закона о локалној самоуправи („Службени гласник РС“ 129/07 и 83/14 - др. закон) и члана 41. и 138. Статута Општине Владичин Хан („Службени гласник Пчињског округа“ број 21/08 и 8/09 и „Службени гласник Града Врања“ брoj 11/2013), Скупштина општине Владичин Хан, на седници одржаној дана 06.11.2016. године, донела је

**О Д Л У К У**

**Члан 1.**

ПРЕДЛАЖЕ СЕ Републичкој дирекцији за имовину Републике Србије да спроведе поступак и изврши пренос права јавне својине из јавне својине Републике Србије у јавну својину општине Владичин Хан, без накнаде, за кат. парцелу број 1033/2 уписана у ЛН бр. 1012 КО Лепеница.

**Члан 2.**

Катастарска парцела број 1033/2, налази се у КО Лепеница, уписана у лист непокретности бр. 1012, укупне површине 36744 м2, а од тога по култури воћњак 3. класе у површини 36331 м2 и остало вештачки створено неплодно земљиште у површини од 413м2.

 Катастарска парцела бр.1033/2 по врсти је грађевинско земљиште ван граница градског грађевинског земљишта, у државној својини Републике Србије, чији је корисник ДППК „Делишес“ Владичин Хан, ул. Светосавска бр. 78, над којим је дана 30.01.2014. године отворен стечајни поступак Посл.бр.11.Ст.1/2014.

**Члан 3.**

Предлаже се Републичкој дирекцији за имовину Републике Србије да код Републичког геодетског завода, за кат. парцелу бр. 1033/2 КО Лепеница покрене поступак брисања права коришћења ДППК „Делишес“ Владичин Хан, ул. Светосавска бр. 78.

**Члан 4.**

 Предметна парцела је потребна општини Владичин Хан ради комуналног и инфраструктурног опремања индустријске зоне, а средства за комунално и инфраструктурно опремање обезбеђена су у буџету општине Владичин Хан.

**Члан 5.**

Оваодлука ступа на снагу наредног дана од дана објављивања у „Службеном гласнику Града Врања“, а доставља се Републичкој дирекцији за имовину Републике Србије ради поступања по истој.

**СКУПШТИНА ОПШТИНЕ**

 **ВЛАДИЧИН ХАН**

**БРОЈ: 06-120/2/2016-01**

 **П Р Е Д С Е Д Н И Ц А**

 **Данијела Поповић**